Piperazina

Piperazina konposatu organikoa da, C4H10N2 formula duena amina ziklikoen klasekoa. Solido zuriska eta higroskopikoa da. Sukoia da. Uretan, metanoletan, etilen glikoletan eta kloroformotan disolbagarria da, etil eterretan ez.

Piperazina oso korrosiboa da larruazalarentzat, begientzat eta mukosentzat.

Piperazinak deribatu ordezkatu asko ditu eta piperazina eraztuna sendagai askoren egituran agertzen da, zetirizinan esaterako.

 Sintesia 
Piperazina sintetizatzeko etanolamina amoniakoarekin erreakzionarazten da hidrogenoaren presentzian eta presio handian. Erreakzioaren emaitza hainbat aminen nahastea da, hala nola, piperazina bera, etilendiamina eta aminoetilpiperizina. Ura albo-produktu gisa agertzen da. Aminak destilazioz separatzen dira. 

 Erabilera. 

 Sendagai gisa 
Piperazina antihelmentiko gisa usatzen da, hots, harrak, heste-zizareak (Ascaris lumbricoides eta Enterobius vermicularis) eta helmintoak tratatzeko. Pilula gisa hartzen da.

Piperazina hartzearen albo-ondorioak goragalea, okadak, sabeleko mina, beherakoa, zefalea, bertigoa, parestesiak eta urtikaria dira.

 Beste hainbat erabilera 
Industrian piperazina plastikoak, erretxinak, pestizidak, balazta-likidoa eta beste industria-material batzuk fabrikatzeko  erabiltzen dira. Karbono(IV) oxidoa biltegiratzeko sistemetan ere baliatzen da.

Piperazinaren bi deribatu ordezkatu, BZP eta TFMPP hain justu, aisialdirako droga moduan kontsumitzen dira euforikoak eta estimulatzaileak baitira.

 Erreferentziak